Serbët dhe zgjedhjet në Kosovë
Partitë serbe besojnë se me pjesëmarrjen në zgjedhje do të mund të zgjidhin problemet me të cilat përballet komuniteti serb
Në mesin e 29 subjekteve politike të regjistruara për pjesëmarrje në zgjedhjet e 12 dhjetorit, tetë janë nga radhët e komunitetit serb, të cilët kanë vendosur të marrin pjesë në votime, me gjithë qëndrimin e Beogradit se nuk ka kushte për një gjë të tillë. Përfaqësuesit e këtyre subjekteve besojnë se pjesëmarrja në zgjedhje është rruga më e mirë për zgjidhjen e problemeve të komunitetit serb. Sllobodan Petrovic, është kryetar i Partisë së Pavarur Liberale serbe, e cila që nga vitit 2007 ishte pjesë e institucioneve të Kosovës. Ai thotë se përvoja e deritashme ka dëshmuar se pjesëmarrja në zgjedhje është rrugë për përmirësimin e jetës së qytetarëve, por edhe shtendosjen e marrëdhënieve ndërmjet komuniteteve. “”, - tha zoti Petrovic duke nënvizuar se kjo është arsyeja që po bëhen përpjekje për të nxitur një pjesëmarrje më të madhe të qytetarëve serb në zgjedhje. Kryetari i Partisë Social Demokratike serbe, Sllobodan Petkovic, thotë se një bashkësi që ka probleme duhet të angazhohet për t’i zgjidhur ato dhe kjo është arsyeja e pjesëmarrjes në zgjedhje. Ai thotë se komuniteti serb nuk është i përfaqësuar si duhet dhe përballet me shumë probleme, duke filluar nga pronat e zaptuara. “”, thotë Sllobodan Petkovic, duke u bërë thirrje autoriteteve në Prishtinë që t’i trajtojnë serbët si partnerë. Ndërkaq, Radomir Dimic, është themelues i nismës qytetare shumetnike “Krahu i Popullit”. Ai pret një pjesëmarrje më të gjerë të pjesëtarëve të komunitetit serb në zgjedhjet e 12 dhjetorit. “”, thotë ai. Përfaqësuesit e subjekteve politike serbe mendojnë se bisedimet ndërmjet Prishtinës dhe Beogradit janë të domosdoshme dhe vetën e shohin pjesë të delegacioneve të Prishtinës. “”, thotë Sllobodan Petroviç. “”, thotë Sllobodan Petkoviç. “”, thotë Radomir Dimiç. Ata u kanë bërë thirrje bashkëkombësve të tyre në veriun e Kosovës që t’i japin fund bojkotimit të deritashëm të zgjedhjeve dhe të bëhen pjesë e institucioneve në funksion të ndryshimit të gjendjes në atë zonë. Por përfaqësuesit e serbëve në veri që janë edhe kundërshtarët më të ashpër të pavarësisë së Kosovës refuzojnë çdo përfshirje në jetën institucionale të Kosovës. Në Parlamentin 120 vendësh të Kosovës, pjesëtarët e komunitetit serb i kanë të garantuara dhjetë vende, ndërsa pjesëmarrja në zgjedhje atyre mund t’u siguroj përfaqësim më të gjerë. Pas zgjedhjeve të para parlamentare, serbët me 22 deputetë qenë shndërruar në forcën e tretë politike në Parlamentin e Kosovës.